আবদুল লতিফ সিদ্দিকী রাজনীতিবিদ। তার বিলম্বিত বোধোদয় প্রশংসনীয়। তার কিছু হারিয়ে ও ঠেকে শেখার এই সদিচ্ছা সমর্থনযোগ্য। তাকে নিয়ে আগেও লিখেছিলাম। অনুরোধ করেছিলাম, বিনয়ের সাথে সত্য ও জনমতের প্রতি শ্রদ্ধা দেখাতে। তার নতশিরে ক্ষমা চাওয়ার পর সংুব্ধ মানুষের পক্ষ থেকে তাকে ধন্যবাদ জানানো দায়বোধ করলাম। এ লেখায় তার আবেগ উপস্থাপনের প্রয়াস সে কারণেই। একইভাবে প্রবীণ অর্থনীতিবিদ রেহমান সোবহান ও কর্নেল অলিকে সাক্ষ্য মানলাম ইতিহাস ও বর্তমান বোঝার তাগিদে। এতে আমাদের বোধোদয় ঘটতেও পারে।